‘चेंज मैकर’ 10 महिलाओं का सम्मान
विश्वमहिला दिवस की पूर्व संध्या पर मंगलवार को विभिन्न संगठनों ने उत्साह पूर्वक महिला दिवस मनाया। कई स्थानों पर महिलाओं को सम्मानित किया गया। बाल महिला चेतना समिति की ओर से 10 महिलाओं को चेंज मेकर्स का खिताब दिया गया।
समिति अध्यक्ष तारा अहलूवालिया ने बताया कि मुख्य अतिथि एडीएम (सिटी) आनंदीलाल वैष्णव थे। अध्यक्षता एमएलवी कॉलेज की व्याख्याता डॉ. देवकांता ने की। सचिव आशा माथुर ने कार्यक्रम की रूपरेखा प्रस्तुत की। अखिल भारतीय ब्राह्मण परिषद के महिला प्रकोष्ठ की ओर से संगोष्ठी हुई। जिलाध्यक्ष सीमा शर्मा ने महिलाओं को अपने अधिकारों के प्रति जागरूक रहने की बात कही। उपाध्यक्ष रूपल व्यास ने बताया कि जरूरतमंद महिलाओं को साडियां वितरित कीं। लायनेस क्लब पद्मिनी की ओर से विजयलक्ष्मी गुर्जर के सानिध्य मधु जाजू की अध्यक्षता में 20 महिलाओं को साडियां भेंट की। हैप्पी क्लब जिला विधिक सेवा प्राधिकरण की ओर से कार्यशाला हुई। अध्यक्ष इंद्रा सोनी ने बताया कि एडवोकेट प्रहलाद राय व्यास ने महिला अधिकारों पर विचार प्रकट किए।
महिलाग्राहकों को प्रति लीटर पेट्रोल पर 1 रुपए छूट : रेलवेअंडरब्रिज के पास छगनलाल बख्तावरमल पेट्रोल पंप पर महिला ग्राहकों को 1 रुपए प्रति लीटर की विशेष छूट दी जाएगी। संचालक अशोक मूंदड़ा ने बताया कि महिला स्वयं वाहन चलाकर लाए या पुरुष के साथ हो, यह छूट रहेगी।
hin_Deva hin_Deva hin_Deva hin_Deva